Jean-Yves Cozan

Jean-Yves Cozan, bet ganet d'ar 16 a viz Mae 1939 e Brest hag aet d'an anaon d'ar 15 a viz Mezheven 2015Kemenn obidoù e Kemper, a oa ur politikour breizhat eus ar MoDem, ha tost eus Strollad Breizh. Stourm a rae evit gwirioù enezeier Breizh (Enez-Eusa), gwirioù ar bobl brezhon ha dasorc'hidigezh Breizh.

"Kannad Diwan" a zo aet da anaon en noz etre ar 15 hag ar 16 a viz Even 2015, oadet e oa a 76 vloazOuest France 16/06/2015: Jean-Yves Cozan marv "kannad Diwan", ez-kuzulier rannvroel 24matins.fr 16/06/2015: Marv Jean-Yves Cozan ez-kuzulier rannvroel.

 Buhez 
Goude bezañ graet studioù sokiologiezh e teu da vezañ kazetenner er sizhunieg Le Progrès de Cornouaille, el lec'h ma teu da vezañ rener (1962-69), a-raok mont da labourat e burev André Colin, bet ministr, kuzulier-departamant Eusa ha prezidant kuzul-departamant Penn-ar-Bed (1969-78), evel pennsekretour ar CODAFF. Da gentañ penn e oa ezel eus ar Centre des démocrates sociaux (CDS), ha mont a reas goude da emezelañ d'an UDF hag e Club Idées-Action Alain Madelin, emglevioù a savas gant ar PS ivez. E 1998 e chomas en eil tro evit dilennadegoù ar senedourien el lec'h ma voe dilennet 3 senedour sokialour hag un RPR addilennet. Kas a ra ul listenn « Indépendants de Bretagne » stag ouzh strollad ebet, met eus muianiver an tu dehoù.

Dilennet e oa bet da eilmaer Kemper (1977-89), kuzulier-departamant Kanton Eusa (abaoe ma'z eo marv d'André Colin e 1978), kuzulier Kuzul-rannvro Breizh eus 1986 da 1988, hag adarre eus 1998 da 2004, ha kannad eus Penn-ar-Bed eus 1986 da 1997.

Adalek 1983 e oa bet ivez prezidant Park an Arvorig hag eus 6 Société d'économie mixte. Eus an tu all e oa bet prezidant Finist'air. Chom a rae merour ar SEM war terkerezh Penn-ar-Bed.

Er Vodadenn Vroadel e voe e bodad an difenn hag e penn ar strollad evit ar vignoniezh etre Bro-C'hall ha Sina.

E Kuzul Rannvroel Breizh, e lec'h ma oa eilprezidant betek 2004, e oa e karg eus an identelezh breizhat hag ar sevenadur. 

E 2008 ez a e-barzh Askol, kevredigezh an dilennidi ezel pe tost eus Strollad Breizh.

D'an 30 a viz Meurzh 2009 e teu da vezañ ezel eus ar MoDem.

Tad Isabelle le Bal, kuzulierez-kêr e Kemper, e oa.

 Notennoù ha daveennoù 

Rummad:Ganedigezhioù 1939
Rummad:Marvioù 2015
Rummad:Penn-ar-Bed
Rummad:Politikourien Breizh
Rummad:Kannaded Penn-ar-Bed